|  |
| --- |
| ข้อมูลเพิ่มเติมสำหรับพนักงานและผู้รับจ้างตามสัญญาในธุรกิจงานบริการทางเพศ  วาระที่ 1 ของ*พระราชบัญญัติการทำให้งานบริการทางเพศเป็นสิ่งที่ถูกกฎหมายปี 2022  (Sex Work Decriminalisation Act 2022)* |

**Thai | ภาษาไทย**

**รัฐบาลรัฐวิกตอเรียกำลังทำให้งานบริการทางเพศเป็นสิ่งที่ถูกกฎหมาย เพื่อผลลัพธ์ทางด้านสาธารณสุขและสิทธิมนุษยชนที่ดีขึ้น**

พระ*ราชบัญญัติการทำให้งานบริการทางเพศเป็นสิ่งที่ถูกกฎหมายปี 2022 (Sex Work Decriminalisation Act 2022)* จะถูกนำไปปฏิบัติเป็นสองวาระในช่วงเวลาสองปี

วาระที่ 1 ของการทำให้เป็นสิ่งที่ถูกกฎหมายเริ่มต้นเมื่อวันที่ **10 พฤษภาคม 2022**

# การเปลี่ยนแปลงกฎหมายตั้งแต่วันที่ 10 พฤษภาคม 2022

## ข้อกำหนดในการออกใบอนุญาต

ผู้ใดก็ตามในธุรกิจที่เสนอหรือให้บริการทางเพศสัมพันธ์ ไม่ว่าจะเป็นสถานที่ค้าประเวณีหรือตัวแทนให้บริการ ต้อนรับดูแลความสะดวกเป็นเพื่อนแขก ยังคงต้องปฏิบัติตามข้อกำหนดทั้งหมดของ*พระราชบัญญัติควบคุมงานบริการทางเพศปี 1994 (Sex Work Act 1994)* ซึ่งรวมถึงข้อกำหนดในการมีใบอนุญาตและการปฏิบัติตามเงื่อนไขของใบอนุญาตของตน

ข้อกำหนดที่ต้องมีใบอนุญาตจะยังคงใช้ต่อไปจนกว่า*พระราชบัญญัติงานบริการ ทางเพศปี 1994 (Sex Work Act 1994)* จะถูกเพิกถอนในเดือนธันวาคม 2023

## หน้าที่รับผิดชอบของธุรกิจ

หน้าที่รับผิดชอบของธุรกิจงานบริการทางเพศภายใต้*พระราชบัญญัติการสาธารณสุขและสุขภาวะปี 2008 (Public Health and Wellbeing Act 2008)* จะยังคงมีอยู่จนถึงเดือนธันวาคม 2023

ซึ่งหมายความว่า จนถึงเดือนธันวาคม 2023 ธุรกิจจำเป็นต้อง:

* จัดหาถุงยางและสารหล่อลื่นในปริมาณที่เพียงพอสำหรับคุณและลูกค้าของคุณ
* ดำเนินการตามสมควรเพื่อให้แน่ใจว่ามีการใช้ถุงยางอนามัยตามความเหมาะสม
* ไม่กีดกันหรือขัดขวางคุณไม่ให้ใช้ถุงยางอนามัย

## การตรวจสุขภาพทางเพศ

พระราชบัญญัติงานบริการทางเพศปี 1994 (Sex Work Act 1994) ไม่บังคับให้คุณตรวจคัดกรองสุขภาพทางเพศทุกสามเดือนอีกต่อไป

ธุรกิจของคุณอาจยังต้องให้คุณมีส่วนร่วมในการดูแลสุขภาพทางเพศอย่างเหมาะสมต่อไป เพื่อให้มั่นใจว่าสถานที่ทำงานปลอดภัยและถูกสุขอนามัย

พนักงานบริการทางเพศและแพทย์ของพวกเขาควรเป็นผู้ตัดสินใจว่าจะทำการประเมินสุขภาพทางเพศบ่อยแค่ไหน การตรวจสุขภาพทางเพศไม่ใช่ทางเลือกแทนการมีเพศสัมพันธ์ที่ปลอดภัยยิ่งขึ้น

## ถุงยางอนามัยและแนวปฏิบัติทางเพศที่ปลอดภัยยิ่งขึ้น

จะไม่เป็นความผิดอีกต่อไป หากคุณหรือลูกค้าของคุณไม่ใช้แนวปฏิบัติการมีเพศสัมพันธ์ที่ปลอดภัยยิ่งขึ้น เช่น การใช้ถุงยางอนามัย

ธุรกิจของคุณต้องปฏิบัติตามขั้นตอนที่เหมาะสม เพื่อให้มั่นใจว่ามีการใช้ถุงยางอนามัยอย่างเหมาะสมภายใต้*พระราชบัญญัติการสาธารณสุขและสุขภาวะปี   
2008 (Public Health and Wellbeing Act 2008)*

ตามที่*พระราชบัญญัติอาชีวอนามัยและความปลอดภัยปี 2004 (Occupational Health and Safety Act 2004) กำหนด*:

* ธุรกิจต้องจัดสภาพแวดล้อมในการทำงานที่ปลอดภัยและปราศจากความเสี่ยงต่อสุขภาพเท่าที่จะสามารถทำได้อย่างสมเหตุสมผล
* พนักงานและผู้รับจ้างตามสัญญาต้องดูแลสุขภาพและความปลอดภัยของตนเองและผู้อื่น ในสถานที่ทำงานอย่างสมเหตุสมผล

ดังนั้นธุรกิจยังคงจะต้องให้มีการใช้ถุงยางอนามัยต่อไป

ถุงยางอนามัยและแนวปฏิบัติการมีเพศสัมพันธ์ที่ปลอดภัยยิ่งขึ้นยังสำคัญยิ่งในการป้องกันสุขภาพและความปลอดภัยของคุณ ณ ที่ทำงาน

## โรคติดเชื้อทางเพศสัมพันธ์

จะไม่เป็นความผิดอีกต่อไป หากคุณทำงานในขณะที่คุณเป็นโรคติดเชื้อทางเพศสัมพันธ์

พนักงานบริการทางเพศและธุรกิจบริการทางเพศยังควรใช้มาตรการป้องกันอย่างเพียงพอเพื่อให้มั่นใจว่าจะไม่มีการแพร่เชื้อเกิดขึ้น

สำหรับสมาชิกในชุมชนคนใดที่ตรวจพบว่าเป็นโรคติดเชื้อทางเพศสัมพันธ์ที่ต้องแจ้ง มีหน่วยงานด้านสาธารณสุขมากมายที่ให้ความช่วยเหลือในรัฐวิกตอเรีย ซึ่งรวมถึงการให้ความรู้ การสนับสนุนและการติดตามผู้สัมผัสเชื้อ

ในบางกรณีซึ่งพบไม่บ่อยนักที่บุคคลมีพฤติกรรมที่ทำให้ผู้อื่นมีความเสี่ยงต่อสุขภาพอย่างร้ายแรง เจ้าหน้าที่สาธารณสุขระดับสูงมีอำนาจในการเข้ามาประเมินความเสี่ยงและจัดการความเสี่ยงในการแพร่เชื้อ

พนักงานบริการทางเพศแต่ละคนและแพทย์ของพวกเขาควรเป็นผู้ตัดสินใจเกี่ยวกับแผนการรักษาและการจัดการสำหรับ  
โรคติดเชื้อทางเพศสัมพันธ์

ภายใต้พระราชบัญญัติ*อาชีวอนามัยและความปลอดภัยปี 2004 (Occupational Health and Safety Act 2004)* พนักงานและผู้รับจ้างตามสัญญาต้องมีการดูแลที่เหมาะสมสำหรับสุขภาพและความปลอดภัยของพวกเขาและของผู้อื่นในสถานที่ทำงาน

# ข้อมูลและการสนับสนุน

## การสนับสนุนระหว่างเพื่อน

วิกเซ็น (Vixen) คือองค์กรเพื่อนพนักงานบริการทางเพศซึ่งดำเนินงานโดยและเพื่อพนักงานบริการทางเพศ 100%

วิกเซ็น (Vixen) ให้ความรู้ การสนับสนุน การออกเยี่ยมเยียนนอกสถานที่ เป็นกระบอกเสียงและเป็นตัวแทนเพื่อนพนักงานบริการทางเพศในรัฐวิกตอเรีย พนักงานบริการทางเพศสามารถติดต่อหรือมาที่วิกเซ็น (Vixen) เพื่อความรู้แบบเพื่อนช่วยเพื่อน การสนับสนุน ข้อมูล การส่งต่อถึงบริการที่เป็นมิตรกับพนักงานบริการทางเพศ การให้คำปรึกษา (โดยการนัด) การจัดกิจกรรมต่าง ๆ ในชุมชน และเพื่อติดต่อกับเพื่อน ๆ

คุณสามารถค้นหาข้อมูลเพิ่มเติมเกี่ยวกับวิธีเข้าถึงบริการต่าง ๆ ของวิกเซ็น (Vixen) และดูศูนย์รวมข้อมูลล่าสุดสำหรับพนักงานบริการทางเพศและผู้ที่ได้รับประโยชน์ในธุรกิจงานบริการทางเพศได้ที่*การปฏิรูปพระราชบัญญัติการทำให้งานบริการทางเพศเป็นสิ่งที่ถูกกฎหมายปี 2022 (Sex Work Decriminalisation Act 2022)* ในภาษาชุมชนที่สำคัญได้ที่เว็บไซต์: [vixen.org.au](http://www.vixen.org.au)

นอกจากนี้ คุณยังสามารถติดต่อวิกเซ็น (Vixen) ทางอีเมลที่ [info@vixen.org.au](mailto:info@vixen.org.au)

## เกี่ยวกับการปฏิรูป

ค้นหาข้อมูลเพิ่มเติมเกี่ยวกับข้อกำหนดใบอนุญาตและการจดทะเบียนในปัจจุบันสำหรับผู้ให้การบริการทางเพศได้ที่เว็บไซต์ของกิจการผู้บริโภครัฐวิกตอเรีย (Consumer Affairs Victoria): [consumer.vic.gov.au/licensing-and-registration/sex-work-service-providers](https://www.consumer.vic.gov.au/licensing-and-registration/sex-work-service-providers)

ค้นหาข้อมูลเพิ่มเติมเกี่ยวกับ*พระราชบัญญัติการทำให้งานบริการทางเพศเป็นสิ่งที่ถูกกฎหมายปี 2022 (Sex Work Decriminalisation Act 2022)* ได้จากเว็บไซต์รัฐบาลรัฐวิกตอเรีย: [vic.gov.au/review-make-recommendations-decriminalisation-sex-work](https://www.vic.gov.au/review-make-recommendations-decriminalisation-sex-work)